BASES DE SUBVENCIÓNS DE APOIO Á CULTURA, DESTINADAS AOS CENTROS E CASAS CULTURAIS DO CONCELLO DE PONTEAREAS PARA O ANO 2015
ADMINISTRACIÓN LOCAL — Municipal — Ponteareas (Subvencións, 31/03/2015)

O Concello de Ponteareas, no marco da súas competencias, ten un especial interese en apoiar e pór en valor os centros e casas culturais do termo municipal de Ponteareas. Entenderase, en diante, por centro ou casa cultural todos aqueles centros culturais, casas culturais, teleclubs e centros artísticos, incluídos dentro da “Rede de Casas Culturais” do Concello de Ponteareas. Con este fin, o Concello de Ponteareas promove unha liña de subvencións que teñen por obxecto colaborar cos gastos de funcionamento e mantemento dos mencionados centros ou casas, así como fomentar, impulsar e apoiar as actividades culturais e musicais que estes desenvolven dentro do seu ámbito de actuación. As subvencións recollidas nestas bases concederanse con cargo á partida 33000/48000 do orzamento municipal do ano 2015 por importe de 40.000 euros. A concesión das axudas queda sometida á condición de existencia de crédito adecuado e suficiente no momento da resolución. Poderán solicitar estas axudas as asociacións sen ánimo de lucro e legalmente constituídas dos centros e casas culturais do municipio de Ponteareas. Por cada centro ou casa cultural só será beneficiaria a asociación que xestione o centro. Non poderán ser beneficiarias destas axudas aquelas asociacións que teñan pendente de xustificar subvencións concedidas no exercicio anterior no mesmo programa. Non poderán ser beneficiarios destas axudas aqueles que se atopen nalgún dos supostos previstos nos puntos 2 e 3 do artigo 10 da Lei 9/2007, do 13 de xuño, de subvencións de Galicia. As solicitudes formalizaranse no modelo normalizado (Anexo 1) que se facilitará no Departamento de Cultura do Ilmo. Concello de Ponteareas, ou na páxina web do concello: www.ponteareas.es, xunto coa documentación prevista na base 5, e presentarase no Rexistro de Entrada do Concello de Ponteareas. O prazo de presentación de solicitudes será de 15 días naturais, contados a partir do día seguinte ao da publicación da presente convocatoria no Boletín Oficial da Provincia. Se o último día do prazo for inhábil, entenderase prorrogado ao primeiro día hábil seguinte. Á solicitude xuntaráselle a documentación seguinte: Se a documentación presentada fose incompleta, requiriráselle ao solicitante para que, no prazo de 5 días hábiles, emende a falta ou achegue os documentos preceptivos, coa advertencia de que, de non o facer, considerarase que desistiu da súa solicitude, de acordo co previsto no artigo 20.5 da Lei 9/2007, do 13 de xuño, de subvencións de Galicia, logo que se dite a oportuna resolución ao abeiro do artigo 42 da Lei 30/1992, do 26 de novembro, de réxime xurídico das administracións públicas e do procedemento administrativo común. Os centros e casas culturais beneficiarios desta subvención contarán cunha partida económica inicial fixa, e igual para todos, por importe de 300 euros para gastos xerais como limpeza, enerxía eléctrica, ou calquera outro gasto ou subministración, e cunha partida económica variable en función da puntuación final acadada como resultado da suma dos apartados 7.1, 7.2 e 7.3, que a continuación se detallan. A concesión das subvencións realizarase en réxime de concorrencia competitiva, tendo en conta para a adxudicación os seguintes criterios: 7.1.-Subvención en función do número de socios de cada centro ou casa cultural, sempre e cando conste a súa alta e aprobación en asemblea e no correspondente libro de socios. A puntuación en función do número de socios de cada centro ou casa cultural incrementarase nun punto se a entidade acredita documentalmente a cota que lles cobra aos socios e os ingresos totais en concepto de ingresos derivados das cotas de socios.7.2.-Subvención en función do orzamento de gastos en actividades culturais e da repercusión destas na parroquia e no contorno. Quedan excluídos deste apartado, e polo tanto non serán obxecto de subvención, os gastos en: viaxes de ocio, excursións, comidas populares, alimentos elaborados, ou non, e bebidas. Os gastos gastronómicos estarán excluídos, excepto naqueles casos que garden unha relación directa coa actividade do centro ou casa cultural e sexan necesarios para a devandita actividade.7.3.-Subvención en función do orzamento real de gastos anuais, debidamente xustificado, do centro cultural ou casa cultural. A concesión destas axudas é compatible con outras que reciban para o mesmo fin, tendo en conta que o conxunto de todas elas en ningún caso poderá superar o 100% do custo da actividade ou investimento. Para a resolución de solicitudes crearase unha Comisión de Avaliación que estará constituída polos seguintes membros, todos eles con voz e cun total de tres votos: En caso de ausencia dalgún dos membros integrantes da comisión, poderá ser substituído por outra persoa que para o efecto designe o alcalde. A Comisión de Valoración verificará que as solicitudes cumpren os requisitos esixidos na convocatoria. Analizará e valorará as solicitudes e documentación presentadas, tras o cal emitirá un informe no que se concrete o resultado da avaliación efectuada, coa aplicación dos criterios previstos nestas bases, o cal terá o carácter de proposta de resolución provisional, debidamente motivada. Esta resolución provisional será publicada no taboleiro de anuncios do Concello de Ponteareas e na páxina web www.ponteareas.es, concedéndose un prazo de 5 días hábiles para formular alegacións, contados a partir do día seguinte ao da súa publicación. Examinadas as alegacións presentadas, no seu caso, polos interesados, a Comisión de Valoración elaborará a proposta de resolución definitiva que elevará ao órgano competente para resolver, quen deberá expresar o solicitante, ou relación de solicitantes, para os que se propón a concesión da subvención e a súa contía, especificando a súa avaliación e os criterios de valoración seguidos para efectuala. Na proposta farase constar que, da información que obra no poder da Comisión de Valoración, se desprende que os beneficiarios propostos cumpren todos os requisitos necesarios para acceder ás subvencións. A resolución do procedemento notificaráselles aos interesados conforme o previsto no art.58 da Lei 30/1992, do 26 de novembro. O prazo máximo para ditar e notificarlles aos interesados a resolución non poderá superar os nove meses, segundo establece o artigo 23.4º da Lei 9/2007, do 13 de xuño, de subvencións de Galicia. O prazo computarase a partir da publicación desta convocatoria. Notificada a resolución definitiva, os beneficiarios disporán dun prazo de 5 días naturais para a súa aceptación. Transcorrido o prazo sen que se produza manifestación expresa, entenderase tacitamente aceptada, agás que no mesmo prazo se comunique de xeito formal e expreso a renuncia á subvención concedida, debidamente asinada polo representante da entidade beneficiaria. Os beneficiarios da subvención quedan obrigados a acreditar e xustificar a realización das actividades e dos gastos subvencionados, aportando para elo facturas orixinais ou fotocopias compulsadas comprendidas entre 1 de xullo de 2014 e 31 de marzo de 2015. A xustificación da subvención deberá presentarse antes do 12 de maio de 2015. No caso de que coas facturas orixinais ou copias compulsadas entregadas coa solicitude sexan suficientes en importe para xustificar a subvención concedida, deberán presentar antes do 12 de maio de 2015 escrito do Presidente ou respresentante legal acreditado, indicando que non presentan mais documentos xustificativos que os xa aportados na solicitude. No caso de que se xustifiquen os gastos polo 100% do orzamento subvencionado, aboarase a totalidade da subvención. No caso de non xustificarse a totalidade do orzamento, a subvención será minorada na mesma proporción. O pagamento efectuarase por transferencia á conta bancaria indicada polo perceptor. As axudas concedidas deberán devolvelas ou reintegralas non seguintes casos: Para o non establecido nas presentes bases serán de aplicación as bases de execución do orzamento municipal e demais lexislación aplicable. Estas bases entrarán en vigor o día seguinte ao da súa publicación no BOP de Pontevedra. Ponteareas, 28 de febreiro de 2015.—Alcalde, Salvador Pascual Mencio El Hor.